
Către,

Comisia pentru buget, finanţe şi bănci a Senatului

Comisia pentru buget, finanţe şi bănci a Camerei Deputaţilor

A V I Z    C O M U N 

la proiectul de Lege privind aprobarea Ordonanţei de urgenţă a 

Guvernului nr.30/2002 pentru modificarea unor anexe la 

Legea bugetului de stat pe anul 2002, nr.743/2001, 

precum şi a unor alte acte normative
În conformitate cu prevederile art.9 din Regulamentul şedinţelor comune ale Senatului şi Camerei Deputaţilor, Comisia pentru Agricultură, Industrie Alimentară şi Silvicultură a Senatului şi Comisia pentru Agricultură, Silvicultură, Industrie Alimentară şi Servicii Specifice a Camerei Deputaţilor au fost sesizate spre dezbatere şi avizare cu proiectul de Lege privind aprobarea Ordonanţei de urgenţă a Guvernului nr.30/2002 pentru modificarea unor anexe la Legea bugetului de stat pe anul 2002, nr.743/2001, precum şi a unor alte acte normative, transmis cu adresele nr.152/2002, respectiv 149/2002.
În urma dezbaterilor asupra proiectului de lege sus menţionat, în şedinţele din 16.04.2002 şi 17.04.2002, membrii Comisiilor au hotărât - în unanimitate - ca acesta să fie avizat favorabil. 

Prezentul proiect de lege face parte din categoria legilor ordinare.

